বিড়াল ও কুকুর: হলুদ বিড়াল

Elke and René Leisink

এই হলো কুকুর।

কুকুর তার বাড়িতে। কুকুর তার বাড়িতে বসে আছে। তখন, দরজায় কে যেন ঠকঠক করে?

কুকুর দরজা খোলে। কুকুর হলুদ কাউকে দেখতে পায়।

কুকুর জিজ্ঞেস করে: “তুমি কে?” এ যে বিড়াল। বিড়াল হলুদ।

বিড়ালের মাথা হলুদ। বিড়ালের চুল হলুদ।

বিড়ালের বাহু হলুদ। বিড়ালের হাত হলুদ।

বিড়ালের মুখ হলুদ। বিড়ালের নাক হলুদ। বিড়ালের কান হলুদ। বিড়ালের চোখ হলুদ।

কুকুর জিজ্ঞেস করে: “তুমি হলুদ কেন?” বিড়াল বলে: “আমি জানি না।”

কুকুর জিজ্ঞেস করে: “তুমি কোথায় ছিলে?” বিড়াল বলে: “আমি স্কুলে ছিলাম।”

কুকুর জিজ্ঞেস করে: “কোন স্কুল?” বিড়াল বলে: “আমি গ্রামের স্কুলে ছিলাম।”

কুকুর জিজ্ঞেস করে: “তুমি কখন স্কুলে ছিলে?” বিড়াল বলে: “আমি আজ সকালে স্কুলে ছিলাম।”

কুকুর জিজ্ঞেস করে: “তুমি স্কুলে কী করছিলে?” বিড়াল বলে: “আমি ঘুমাচ্ছিলাম।”

কুকুর জিজ্ঞেস করে: “তুমি স্কুলে ঘুমাচ্ছিলে?! কোথায় ঘুমাচ্ছিলে?” বিড়াল বলে: “আমি স্কুলের পিছনে ঘুমাচ্ছিলাম।”

কুকুর চিন্তা করে। এবং কুকুর লেখে। সে কাগজে কিছু লেখে। কে: বিড়াল। কোথায়: স্কুলের পিছনে। কোন স্কুল: গ্রামের স্কুল। কখন: আজ সকালে। কী: ঘুমাচ্ছিল। কেন: ?

তখন বিড়াল বলে: “আমি স্কুলে একা ছিলাম না। অন্য কেউ ছিল।”

কুকুর জিজ্ঞেস করে: “স্কুলে অন্য কে ছিল?” বিড়াল বলে: “স্কুলে হাতি ছিল।”

কুকুর জিজ্ঞেস করে: “হাতি কী করছিল?” বিড়াল বলে: “হাতি রঙ করছিল।”

কুকুর জিজ্ঞেস করে: “হাতি কিসে রঙ করছিল?” বিড়াল বলে: “হাতি স্কুলে রঙ করছিল।”

কুকুর জিজ্ঞেস করে: “হাতি কিভাবে স্কুলে রঙ করছিল?” বিড়াল বলে: “হাতি একটি বড় তুলি দিয়ে স্কুলে রঙ করছিল।”

বিড়াল কিছু বলে না। বিড়াল চিন্তা করে। তারপর সে বলে: “এখন আমি জানি আমি কেন হলুদ।”

বিড়াল ও কুকুর স্কুলের দিকে হেঁটে যায়। হাতি স্কুলে রঙ করছে। হাতি স্কুলে হলুদ রঙ করছে।

হাতি সবকিছুতে রঙ লাগিয়েছে। কেবল স্কুলেই নয়, হাতি বিড়ালের গায়েও রঙ লাগিয়েছে।

বিদায়, হলুদ বিড়াল। বিদায়, কুকুর। বিদায়, হাতি।

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Cat & Dog: Cat Is Yellow, author: Elke and René Leisink . illustrator: René & Elke Leisink. Published by Biblionef, http://cat-and-dog.org/ © Biblionef. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/